OpenLLM-France/wikimedia huggingface dataset:
# Vadímovka

Vadímovka (en rus: Вадимовка) és un poble del krai de Primórie, a l'Extrem Orient de Rússia, que en el cens del 2010 tenia 710 habitants. Pertany al districte rural de Txernígovski.

## Referències

* ↑ Законодательное Собрание Приморского края. Закон Приморского края № 161-КЗ от 14 ноября 2001 г «Об административно-территориальном устройстве Приморского края», в ред. № 148-КЗ от 8 ноября 2007 г.
# Patxi Lazcoz

Francisco Javier Lazcoz Baigorri (Pamplona, 30 d'agost de 1965), més conegut com a Patxi Lazcoz o Patxi Lazkotz en grafia basca, és un polític del País Basc, va ser alcalde de Vitòria pel Partit Socialista d'Euskadi des de les eleccions municipals de 2007 fins a 2011 i membre del Comitè Nacional del PSE.

## Biografia

Va néixer a Pamplona, però en la seva joventut es va traslladar a Vitòria. Llicenciat en Dret per la Universitat de Deusto, la seva incursió en l'activitat política es va iniciar en 1991, quan va ser escollit Regidor a Vitòria. Durant els set primers anys va ocupar a l'Ajuntament diferents responsabilitats, quedant com a regidor sense delegació el 1998 en trencar-se els acords entre el Partit Socialista i el Partit Nacionalista Basc que ocupava l'alcaldia. El 2003 va ser cap de llista dels socialistes a l'ajuntament de Vitòria i portaveu de la seva formació i el 2007 el PSE va obtenir la majoria relativa i va ser nomenat Alcalde.
A les eleccions municipals espanyoles de 2011 es va tornar a presentar com a candidat a l'alcaldia, perdent un gran suport en les urnes. Va perdre ni més ni menys que 13.128 vots i 3 regidors, i descendint més de 12 punts i mig de percentatge, la qual cosa el va fer passar de primera a tercera força i perdre l'alcaldia. És l'alcalde de Vitòria que menys ha durat en el càrrec. Una sola legislatura. Des de llavors, exerceix com a portaveu del grup del PSE-EE a l'ajuntament de Vitòria.

## Enllaços externs

* Patxi Lazcoz, el primer alcalde socialista de la historia de Vitoria, El Correo Digital.
* Notícies sobre Patxi Lazcoz a El País
# Mont Cook (Muntanyes Saint Elias)

El Mount Cook, o Boundary Peak 182, és una muntanya de 4.196 metres de les Muntanyes Saint Elias, que es troba a la frontera entre el territori del Yukon i Alaska. Es troba a uns 24 quilòmetres al sud-oest del Mont Vancouver i a uns 56 quilòmetres a l'est-sud-est del Mont Saint Elias. La frontera separa la Reserva i Parc Nacional de Kluane, al territori del Yukon, del Parc i Reserva Nacional Wrangell-Sant Elies, a Alaska.
Com molts dels cims de les Muntanyes Sant Elies, el Mont Cook és un pic amb un gran desnivell sobre la base. Així, per exemple, la cara sud-oest supera més de 3.000 metres fins a la glacera Marvine en poc més de 6,4 km. També es troba molt a prop del mar, ja que la badia Disenchantment és a menys de 30 km del cim.
El Mont Cook fou escalat per primera vegada el 1953. La seva llunyania, mal temps per la proximitat al mar i el fet de no ser un dels cims principals de la serralada fan que hagi estat escalat en comptades ocasions. De fet, l'American Alpine Journal sols recull quatre ascensions al cim.

## Referències

* ↑ «Geographic Names Information System». [Consulta: 10 març 2024].
* ↑ «Mount Cook - Peakbagger.com». [Consulta: 10 març 2024].
* ↑ «AAC Publications - Mt. Logan-Cook Expedition, 1953». [Consulta: 10 març 2024].
* ↑ Index de l'American Alpine Journal, A-K Arxivat 2006-04-30 a Wayback Machine.

## Enllaços externs

* Mont Cook a Topozone
# Locking

El Campbellocking o locking és un estil de dansa que es basa en el funk i el ball de carrer, que avui en dia s'associa amb moviments de Hip Hop. El nom està basat amb el concepte de lock (bloqueig), que juntament amb una sèrie de passos i combinacions d'ells es dona forma a l'estil. Va ser creat a la dècada de 1960 per Don Campbell a Califòrnia.

## Referències

* ↑ Hamilton, Sue L. Hip-Hop (en anglès). ABDO, 2011, p. 11. ISBN 1617147311.

## Enllaços externs

* Exhibició Locking
# Pancrates (músic)

Pancrates o Pancraci, en llatí Pancrates o Pancratius, en grec antic Παγκρατης, Παγκράτιος, fou un poeta o músic grec, eminent segons sembla en el seu art, mencionat per Plutarc, que diu que imitava l'estil de Píndar i Simònides de Ceos, buscant una aparença antiga en les seves obres.
La notícia de Plutarc situaria a Pancrates com el seu propi contemporani o en tot cas hauria viscut molt poc abans. Plutarc no aclareix si era un músic, un poeta líric, un poeta tràgic, o es va dedicar a diverses branques al mateix temps.

## Referències

* ↑ 2.Pancrates a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 110
# Bocs de Can Rosés

La colla de diables dels Bocs de Can Rosés va néixer l'any 1996, durant la festa major del barri de les Corts, va néixer, amb la finalitat de contribuir a difondre la cultura tradicional del foc. La colla es va refundar el 2006, després de passar uns quants anys inactiva.
La bèstia de foc dels diables de Can Rosés és el Guardià de les Corts, el drac compartit amb el grup de percussió de la Repúbli-k de l'Avern, els Diables i Timbalers d'Ítaca i els Diables de les Corts. És una rèplica del drac d'Antoni Gaudí situat a l'entrada dels Pavellons Güell de l'avinguda de Pedralbes, una gran escultura que simbolitza el drac mitològic descrit pel poeta Jacint Verdaguer. És el primer drac construït íntegrament de metall forjat, tret del cap, que és fet de fibra sintètica i que disposa de dos engranatges que li donen mobilitat.
D'ençà del 2008, el grup compta amb una colla de tabalers pròpia que l'acompanya en les actuacions fent sonar melodies de percussió tradicional. Habitualment, actuen en les festes majors del barri i de més districtes de la ciutat, i també, quan s'escau, fora de Barcelona.

## Referències

* ↑ «Bocs de Can Rosés». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Eparquia de la Mare de Déu del Paradís a Mèxic

L'Eparquia de la Mare de Déu del Paradís de la Ciutat de Mèxic (en castellà Eparquia de la Virgen del Paraíso de la Ciudad de Méjico; en llatí Eparchia Dominae Nostrae Paradisi in Civitate Mexicana Graecorum Melkitarum) és una seu de l'Església catòlica melquita a Mèxic, immediatament subjecta a la Santa Seu. Actualment la seu es troba vacant.

## Territori

La jurisdicció eparquial s'estén sobre tots els fidels de l'església catòlica melquita de tot Mèxic.
La seu eparquial és a la ciutat de Mèxic DF, on es troba l'única parròquia de l'eparquia, denominada «de Porta Coeli».

## Història

L'eparquia va ser erigida el 27 de febrer de 1988 mitjançant la butlla Apostolorum Principis del papa Joan Pau II.
Després de la sobtada mort de l'eparca Boutros Raï el 1994, van ser nomenats com a administradors apostòlics els arximandrites Antoine Mouhanna i Gabriel Ghanoum, i el 2015 l'eparca Nicholas James Samra.
El novembre de 2008 se celebrà a Mèxic el VI Congrés dels bisbes greco-melquites de l'emigració.

## Episcopologi

* Boutros (Pierre) Raï, B.A., 27 de febrer de 1988 - 7 de juny de 1994 (mort)
** Sede vacante, des de 1994

## Estadístiques

A finals del 2005, la diòcesi tenia 4.700 batejats.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1990 | 2.000 | ? | ? | 1 | 1 | | 2.000 | | | | 1 |
| 1997 | 2.500 | ? | ? | 1 | 1 | | 2.500 | | | | 1 |
| 2000 | 2.500 | ? | ? | 2 | 1 | 1 | 1.250 | | 1 | | 1 |
| 2001 | 2.500 | ? | ? | 2 | 1 | 1 | 1.250 | | 1 | | 1 |
| 2002 | 4.500 | ? | ? | 3 | 1 | 2 | 1.500 | | 2 | | 1 |
| 2004 | 4.600 | ? | ? | 4 | 1 | 3 | 1.150 | | 3 | | 1 |
| 2005 | 4.700 | ? | ? | 5 | 2 | 3 | 940 | | 3 | | 1 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Eparchy of Nuestra Señora del Paraíso en México (Melkite Greek) (anglès)
* Esquema de la diòcesi a www.gcatholic.org (anglès)
* Pàgina oficial de l'única parròquia melquita (castellà)
* Esquema de l'eparquia a la pàgina oficial del Patriarcat d'Antioquia dels Melquites (francès)
* Butlla Apostolorum Principis (llatí)
# Vanessa Bernauer

Vanessa Bernauer (Zürich, 23 d'abril de 1988) és una centrecampista de futbol internacional per Suïssa.
Ha guanyat 3 Lligues i una Copa suïsses amb el Zürich, i 2 Copes alemanyes amb el Wolfsburg, amb el qual ha estat subcampiona de la Lliga de Campions. També va jugar durant 3 anys a la liga espanyola, al Llevant. Amb la selecció suïssa ha jugat el Mundial 2015.

## Trajectòria

| Temporades | Club | Títols | Selecció (fases finals) |
| 03/04 - 09/10 | FC Zürich | 3 Lligues, 1 Copa |
| 10/11 - 12/13 | Llevant UE |
| 13/14 | Cloppenburg BV |
| 14/15 - act. | VfL Wolfsburg | 2 Copes | Mundial 2015 (vuitens) |

## Referències

* ↑ LFP
* ↑ «FIFA». Arxivat de l'original el 2016-08-25. [Consulta: 5 juliol 2016].
# Patxi Ruiz

Patxi Ruiz és el nom dels següents personatges:
* Patxi Ruiz Giménez (1980), pilotari basc.
* Patxi Ruiz Romero (c. 1974), activista polític basc, ex-militant d'Euskadi Ta Askatasuna (ETA).
# Mont Cleveland

El Mont Cleveland, també conegut com a Volcà Cleveland, (en anglès Mount Cleveland o Cleveland Volcano) és un estratovolcà gairebé simètric que es troba a l'extrem oest de l'illa Chuginadak, una de les illes Four Mountains, que es troba a l'oest de l'illa Umnak de les illes Fox, a les illes Aleutianes, Alaska. El mont Cleveland s'eleva fins als 1.730 msnm, i és un dels volcans més actius de l'arc de les Aleutianes. Els aleutians van anomenar l'illa en record a la seva deessa del foc, Chuginadak, que ells creien vivia al volcà. El 1894 un equip del U.S. Coast and Geodetic Survey va visitar l'illa i va donar-li el seu nom actual, en record de l'aleshores president Grover Cleveland.
Com a un dels volcans més actius de l'arc de les Aleutianes, el mont Clevelant ha entrat en erupció un mínim de 26 vegades en els darrers 230 anys. Una erupció VEI 3 va tenir lloc el 1944. Més recentment ha entrat en erupció tres vegades el 2009, dues el 2010, una el 2011, una el 2013 i una el 2014. L'aïllament i llunyania del volcà en limita les possibilitats d'estudi i l'Alaska Volcano Observatory depèn en gran manera dels satèl·lits per al seu monitoratge.

## Referències

* ↑ M. Baker «Geographic dictionary of Alaska». United States Geological Survey Bulletin. United States Geological Service, 29, 1906, pp. 183, 186 [Consulta: 29 juny 2011].
* ↑ «Cleveland description and statistics». Alaska Volcano Observatory. Arxivat de l'original el 15 de setembre 2022. [Consulta: 29 setembre 2014].
# Lockport (Nova York)

Lockport és una població dels Estats Units a l'estat de Nova York. Segons el cens del 2000 tenia 22.279 habitants.

## Demografia

Segons el cens del 2000, Lockport tenia 22.279 habitants, 9.459 habitatges, i 5.609 famílies. La densitat de població era de 1.008,4 habitants/km².
Dels 9.459 habitatges en un 30,5% hi vivien nens de menys de 18 anys, en un 41,4% hi vivien parelles casades, en un 13,5% dones solteres, i en un 40,7% no eren unitats familiars. En el 34,7% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,8% tenia menys de 18 anys, un 8,4% entre 18 i 24, un 30,6% entre 25 i 44, un 20,9% de 45 a 60 i un 14,3% 65 anys o més.
L'edat mediana era de 36 anys. Per cada 100 dones de 18 o més anys hi havia 87,4 homes.
La renda mediana per habitatge era de 35.222 $ i la renda mediana per família de 44.614 $. Els homes tenien una renda mediana de 35.197 $ mentre que les dones 23.944 $. La renda per capita de la població era de 19.620 $. Entorn de l'11,7% de les famílies i el 13,3% de la població estaven per davall del llindar de pobresa.

## Personatges il·lustres

* Joye Carol Oates (1938 -) escriptora i assagista.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lockport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lockport». American Fact Finder. Oficina del Cens dels Estats Units, 12-01-2010.
# Bocskai Football Club

El Bocskai Football Club, també conegut com a Bocskai SC o Bocskay FC, fou un club de futbol hongarès de la ciutat de Debrecen.

## Història

El club va ser fundat el 31 de juliol de 1926 amb el nom Debreceni KSE, adoptant el nom Bocksay l'any següent. El club es proclamà campió de copa hongaresa la temporada 1929-30.

## Palmarès

* Copa d'Hongria:
** 1929-30

## Referències

* ↑ «Bocskai FC». Magyar Football, 23-05-2015.
* ↑ «1929-30 Magyar Cup». The Rec Sport Soccer Statistics Foundation, 23-05-2015.

## Enllaços externs

* Perfil
# Eructe

Un eructe, també conegut com a rot, és l'alliberament de gas del tub digestiu (principalment, de l'esòfag i estómac) per mitjà de la boca. Sovint és acompanyat d'un soroll típic i, de vegades, una olor.
Típicament, els eructes són provocats per l'empassada d'aire menjant o bevent i la seva expulsió posterior; en aquest cas, el gas expulsat és principalment una barreja de nitrogen i oxigen. Els eructes també poden tenir la causa en la beguda de begudes carbonatades com la cervesa, refrescs, begudes energètiques o xampany. El so de l'eructació és provocat per la vibració de l'esfínter esofàgic superior quan el gas hi passa.
En ambients de microgravetat, l'eructació està relacionada habitualment amb la regurgitació. La vàlvula de dalt de l'estómac, el càrdies, no queda completament tancada i, en absència de gravetat, els continguts de l'estómac acostumen a flotar a prop d'aquesta vàlvula. Això fa que sigui més probable que pugin juntament amb l'aire expulsat.

## Referències

* ↑ Lang, I.M. «Upper esophageal sphincter». GI Motility online, 2006. DOI: 10.1038/gimo12.
* ↑ Vickie Kloeris (01 May 2001). Eating on the ISS Arxivat 2006-09-30 a Wayback Machine.. Interview with Lori Keith. National Aeronautics and Space Administration. Accedit el 12-11-2011.

## Enllaços externs

* a Webmd.com
# Vanessa Koutouan

Vanessa Koutouan (Abidjan, 1988) és una activista en defensa dels drets de les dones a Costa d'Ivori, on dirigeix una iniciativa assistencial. Es va formar a l'Institut des Sciences et Techniques de Communication de la Universitat d'Abidjan i va fer un màster en administració hotelera i pedagogia a Itàlia.
És directora del Centre Rural Ilomba, una iniciativa assistencial i educativa de la zona de Bingerville de Costa d'Ivori. Hi promou l'educació de les noies, perquè les famílies en aquest país solen prioritzar l'educació dels nois. Va ser el 1989 quan gent del país, animats pel beat Àlvar del Portillo, van muntar un petit dispensari. El 2015 el centre tenia un doctor, dues infermeres i una matrona per atendre uns set-cents persones la setmana, així com una escola de secundària i formació professional per formar a joves sense recursos.
Considera que la pobresa a Costa d'Ivori es podria erradicar en pocs anys si les nenes poguessin estudiar en lloc de treballar la terra tota la vida. Denuncia la situació de la dona en les zones rurals de Costa de Marfil, on hi ha analfabetisme, pobresa extrema fins i tot per alimentar-se, matermitat precoç, sida i manca de formació en higiene i nutrició.
Va rebre el Premi Harambee 2015 a la Promoció i igualtat de la Dona Africana.

## Referències

* ↑ «Vanessa Koutouan, premio Harambee España 2015 A La Promoción E Igualdad De La Mujer Africana». Harambee. Harambee. Arxivat de l'original el 2017-03-07. [Consulta: 7 març 2017].
* ↑ «Vanessa Koutouan recibe el premio a la Promoción y Dignidad de la Mujer Africana». Ecclesia Digital, 03-03-2015 [Consulta: 7 març 2017].
* 1 2 3 «Premio Harambee: "Hay niñas africanas muy listas que trabajarán toda su vida la tierra por falta de oportunidades"». Lainformacion, 03-03-2015 [Consulta: 7 març 2017]. Arxivat 7 de març 2017 a Wayback Machine. «Còpia arxivada». Arxivat de l'original el 2017-03-07. [Consulta: 7 març 2017].
* ↑ «Vanessa Koutouan, Premio Harambee 2015 visita el colegio Tierrallana». Huelva Hoy, 26-02-2015 [Consulta: 7 març 2017].
* ↑ «"Las niñas africanas son muy listas, faltan oportunidades"». Europa Press, 03-03-2015 [Consulta: 7 març 2017].
# Pierre Sergent (ciclista)

* No el confongueu amb Pierre Sergent, militar i polític francès
Pierre Sergent (París, 28 de març de 1895 - Estrasburg, 14 de maig de 1981) va ser un ciclista francès, professional des del 1914 fins al 1926. Es va especialitzar en el Ciclisme en pista, en què va aconseguir una medalla de bronze en velocitat als Campionat del Món de 1921.

## Palmarès

* 1926
** 1r als Sis dies de Berlín (amb Lucien Louet)

## Enllaços externs

* Fitxa a memoire-du-cyclisme.eu
* Fitxa a sitiodeciclismo.net
* Fitxa a cyclebase.nl
# Mercè de la Torre i Galeas

Mercè de la Torre i Galeas (Màlaga, 1948) és una activista social catalana. Quan tenia 7 anys, amb els seus pares es va traslladar a Vilafranca del Penedès buscant una millor situació econòmica. Al cap d'un any, la família va venir a Barcelona. Molt jove, va entendre que havia de treballar i aportar el que pogués per ajudar a casa. La directora del col·legi Avinyó, on estudiava, la va recomanar a uns amics seus, els senyors Vidal i Portabella, propietaris de la Central de l'Estilogràfica, situada al carrer de Portaferrissa. Aquí va ser on va començar a aprendre a parlar en català.
Des de fa tretze anys és voluntària de la Fundació Amics de la Gent Gran, on fa de coordinadora dels barris de Sants i Les Corts. És membre del Col·lectiu de Dones en l'Església. El 1994 es va crear l'associació Per l'Altre Cor Cremat de Barcelona - Ajut al Quart Món, per tal de conscienciar de la realitat de la marginació i recaptar fons que destinats a entitats benèfiques que tenen com a objectiu projectes de promoció, educació i habitatge per a les famílies més necessitades del barri del Raval. El 2004 va rebre la Medalla d'Honor de Barcelona.
# Paung-laung

Paung-laung o Poung-long és una serralada de l'estat Mon, formant el límit oriental de la part sud del districte de Pegu, township de Shwe-gyin (abans districte de Shwe-gyin). Hi neixen diversos rius. Hi ha tres passos principals: al nord per la vall de Baw-ga-ta, creuant per la muntanya Thayet-pin-kin-dat fins a Kaw-lu-do; el pas central de les vall de Mut-ta-ma i Meh-deh, fins a Pa-pun; i el pas del sud del riu Mut-ta-ma a Pa-wa-ta al riu Bi-lin.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Verónica Lope Fontagne

Verónica Lope Fontagné (Cauderan, Bordeus, 1 de febrer de 1952) és una advocada i política espanyola, diputada del Parlament Europeu pel Partit Popular.
Llicenciada en dret, no ha exercit com a advocada. Tornà a Espanya i s'instal·là a Saragossa, on fou regidora d'acció social de 1995 a 1999 i tinent d'alcalde de cultura de 1999 a 2003. Fou escollida diputada pel Partit Popular per la província de Saragossa a les eleccions generals espanyoles de 2004. De 2004 a 2008 fou Vocal de les Comissions no permanents de seguiment i avaluació dels acords del Pacte de Toledo i sobre seguretat viària i prevenció d'accidents de trànsit.
Fou escollida diputada a les eleccions al Parlament Europeu de 2009. És membre de la Comissió del Parlament Europeu d'Ocupació i Assumptes Socials, de la Delegació per a les Relacions amb Sud-àfrica i de la Delegació per a les Relacions amb el Parlament Panafricà.

## Enllaços externs

* Fitxa del Congrés dels Diputats (castellà)
* Fitxa del Parlament Europeu
* Fitxa del Grup Popular Europeu Arxivat 2011-07-19 a Wayback Machine.
# Turčianske Teplice

Turčianske Teplice és una ciutat d'Eslovàquia. Es troba a la regió de Žilina, és capital del districte de Turčianske Teplice. El 2001 tenia 7.031 habitants.

## Història

La primera menció escrita de la vila es remunta al 1281.

## Ciutats agermanades

La vila de Turčianske Teplice està agermanada amb:
* Holešov, República Txeca
* Havířov, República Txeca
* Skawina, Polònia
* Wisla, Polònia
* Arandjelovac, Polònia

## Referències

* 1 2 «Municipal Statistics». Statistical Office of the Slovak republic. Arxivat de l'original el 2008-01-11. [Consulta: 31 gener 2008].
* ↑ «Partnerské mestá» (en eslovac). Turčianske Teplice. [Consulta: 8 setembre 2019].
# Tahual

El Tahual és un estratovolcà de Guatemala. Es troba al departament de Jalapa i té una altitud de 1.716 msnm. El cràter es troba cobert de boscos i és tallat per un llac de cràter d'erosió que s'estén fins a la base del volcà. Un con piroclàstic de l'holocè es troba prop de la base nord-est. Al nord del volcà i la llacuna de Hoyo i uns quilòmetres al sud-est la caldera de Retana.

## Referències

* ↑ «Global Volcanism Program | Tahual» (en anglès). [Consulta: 3 gener 2021].
* ↑ Los Focos Eruptivos Cuaternarios de Guatemala, Otto H. Bohnenberger, Instituto Centroamericano de Investigación y Tecnología Industrial, Guatemala
# Pierre Schiélé

Pierre Schiélé (francès: Pierre Schielé) (Dombasle-sur-Meurthe, 5 de juliol de 1925 - Ottrott, 27 de juliol de 2011) fou un polític alsacià. Va treballar com a mestre i fou alcalde de Thann de 1956 a 1989. També fou senador pel Baix Rin per Unió Centrista-UDF de 1968 a 1995 i president del Consell Regional d'Alsàcia de 1976 a 1980.
| Precedit per: André Bord | President del Consell regional d'Alsàcia 1976 - 1980 | Succeït per: Marcel Rudloff |
# Mercœur

«Mercœur» té aquests significats:
* Mercœur (Alt Loira), municipi francès.
* Mercœur o Mércuer, municipi francès, situat al departament de Corresa.
* Cantó de Mercœur, cantó francès del departament de Corresa.
* Senyoria de Mercœur, fou una jurisdicció feudal de França centrada a Mercœur (Alta Loira).
# Partit Regionalista de Mallorca

Partit Regionalista de Mallorca (PRM) fou un partit polític fundat a Mallorca el desembre de 1930 com a Centre Regionalista per antics mauristes unit al Centre Autonomista de Mallorca, i que acceptà la direcció política de Francesc Cambó.
D'antuvi es mostrà contrari al caciquisme polític, intentà captar els vots de la dreta catòlica contra la coalició de conservadors i liberals de Joan March Ordinas i va obtenir 9.000 vots a les eleccions municipals de l'abril del 1931. Nogensmenys, a les eleccions generals espanyoles de 1933 i de 1936 formà part de les coalicions de dretes i fou elegit diputat el seu cap Bartomeu Fons i Jofre de Villegas. Fou dissolt després del triomf de la rebel·lió militar a Mallorca el 18 de juliol de 1936.
# Boissonneaua

Boissonneaua és un gènere d'ocells de la subfamília dels lesbins (Lesbiinae) dins la família dels troquílids (Trochilidae).

## Taxonomia

Segons la Classificació del Congrés Ornitològic Internacional (versió 14.1, 2024) aquest gènere està format per tres espècies:
* colibrí cuagroc (Boissonneaua flavescens)
* colibrí de Jardine (Boissonneaua jardini)
* colibrí de Matthews (Boissonneaua matthewsii)

## Referències

* ↑ «ADW: Boissonneaua: CLASSIFICATION». [Consulta: 4 octubre 2024].
* ↑ «Boissonneaua (Boissonneaua sp.) - Avibase». [Consulta: 4 octubre 2024].
* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 11 octubre 2024].
* ↑ «Colibrí Colihabano - eBird» (en castellà). [Consulta: 4 octubre 2024].
* ↑ «Colibrí Sietecolores - eBird» (en castellà). [Consulta: 4 octubre 2024].
* ↑ «Colibrí Pechirrojo - eBird» (en castellà). [Consulta: 4 octubre 2024].